पाएं अपने शहर की ताज़ा ख़बरें और फ्री ई-पेपरडाउनलोड करें
कोविड वैक्सीनेशन के तीसरा चरण यानि 18 से 44 साल की आयु वर्ग के टीकाकरण का श्रीगणेश बुधवार 5 मई से होने जा रहा है। वैक्सीन लगवाने के लिए ऑनलाइन रजिस्ट्रेशन करना आवश्यक होगा। ttps://www.cowin.gov.in/home 18 प्लस वर्ग के लोगों को दोबारा रजिस्ट्रेशन करना होगा। नर्मदापुरम संभाग के तीनों जिले में पहले दिन 100-100 डोज लगेंगे। होशंगाबाद जिला मुख्यालय पर एक मात्र केंद्र शासकीय गर्ल्स हायर सेकंडरी स्कूल इतवारा बाजार बनाया जा रहा। 5 और 6 मई को सिर्फ 18 से 44 साल आयु वर्ग के 100-100 व्यक्तियों को कोवैक्सीन लगाई जाएगी। 8,10 मई को 250-250 और 12,13,15 मई 360-360 डोज लगेंगे। 8 मई से इटारसी में भी केंद्र खोले जाने की संभावना है।
शासन स्तर पर 5 से 15 मई तक प्रोग्राम फिलहाल तय किया है। 11 दिनों के प्रोग्राम में गिनती के 7 दिन ही वैक्सीन लगेगी। हरदा में 1000, होशंगाबाद में 1800, बैतूल में 2000 लोगों को कोवैक्सीन के डोज लगेंगे। वैक्सीनेशन को लेकर स्वास्थ्य विभाग ने तैयारी कर ली। पूर्व में किए रजिस्ट्रेशन निरस्त किए गए है। नए रजिस्ट्रेशन करना होगा। मंगलवार शाम से ऑनलाइन रजिस्ट्रेशन शुरू हो गए है। पिनकोड डालकर आप अपना वैक्सीनेशन सेंटर देख सकते है।
सप्ताह में चार दिन ही लगेगी डोज
18 प्लस वर्ग के वैक्सीनेशन को लेकर बनाए प्रोग्राम में 5 से 15 मई तक डोज लगेंगे। जिसमें से सप्ताह में केवल चार दिन डोज लगेंगे। सोमवार, बुधवार, गुरुवार और शनिवार को वैक्सीन के डोज लगेंगे।
जानिए कहां किस दिन कितने लगेंगे डोज
होशंगाबाद : 5, 6 मई को 100-100, 8, 10 मई को 250-250 और 12,13 और 15 मई को 360-360 वैक्सीन के डोज लगाने की तैयारी है।
बैतूल : 5, 6 मई को 100-100, 8, 10 मई को 280-280 और 12,13 और 15 मई को 410-410 वैक्सीन के डोज लगाने की तैयारी है।
हरदा : 5, 6 मई को 100-100, 8, 10 मई को 130-130 और 12,13 और 15 मई को 180-180 वैक्सीन के डोज लगाने की तैयारी है।
वैक्सीनेशन के लिए नए रजिस्ट्रेशन
18 से 44 साल के व्यक्तियों के लिए कोविड वैक्सीन के ऑनलाइन रजिस्ट्रेशन मंगलवार शाम 6 बजे से शुरू हुए। पूर्व में 28 अप्रैल से रजिस्ट्रेशन शुरू हुए थे। लेकिन 1 मई से वैक्सीनेशन शुरू नहीं होने के फरमान से रजिस्ट्रेशन बंद कर दिए गए। अब दोबारा रजिस्ट्रेशन शुरू हो गए है। आप आरोग्य सेतु व कोविन एप के अलावा ttps://www.cowin.gov.in/home लिंक पर जाकर अपना रजिस्ट्रेशन करा सकते है। 28 तारीख को किए रजिस्ट्रशन निरस्त रहेंगे। नए रजिस्ट्रेशन करना होगा। निर्धारित प्रतिदिन टीके के हिसाब से ही ऑनलाइन रजिस्ट्रेशन होंगे। बुकिंग होने के बाद रजिस्ट्रेशन नहीं होंगे।
ऐसे करा सकते हैं अपना रजिस्ट्रेशन
- सेल्फ रजिस्ट्रेशन कोविड पोर्टल खोलकर रजिस्ट्रेशन का विकल्प चुनें।
-अपना मोबाइल नंबर डालें। एक ओटीपी जाएगा।
-ओटीपी ऐंटर कर अपना अकाउंट बनाएं।
-नाम, उम्र, लिंग, जन्म तारीख भरें और एक पहचान पत्र अपलोड करें।
-इसके बाद वैक्सीनेशन सेंटर चुनने का विकल्प मिलेगा।
-सेंटर चुनने के बाद सुविधा के मुताबिक स्लॉट चुन सकते हैं
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva zho_Hant eng_Latn